Segir Yrsu einn fremsta höfund Norðurlanda
Lygi, bók Yrsu Sigurðardóttur, staðfestir að Yrsa er einn fremsti rithöfundur Norðurlanda, segir breska blaðið The Times í dómi um glæpasögu hennar, Lygi, nú um helgina.
Lygi kom út í Bretlandi fyrr í haust og hefur fengið afar lofsamlega dóma, segir útgefandi hennar á Íslandi í tilkynningu.
Sunday Times sagði að bókin væri snilldarverk, Yrsa færi glæsilega með hina þrjá ólíku þræði sögunnar og hún drægi þá saman í ógleymanlegan hápunkt. Gagnrýnandi Sunday Express sagði í umsögn sinni að lesandinn nyti hinnar þekktu blöndu Yrsu af hrollvekjandi andrúmslofti og kaldhæðni og skrifaði í lokin: "Yrsa er hrein dásemd." Þá sagði gagnrýnandi Irish Examiner að Lygi væri "meistaraverk".
Lygi kom út á Íslandi árið 2013. Í henni snýr fjölskylda heim úr íbúðaskiptum en kemst að því að fólkið sem var í húsinu þeirra er horfið. Lögreglukona rekst á áratuga gamla skýrslu sem tekin var af eiginmanni hennar á barnsaldri og telur það mál hugsanlega skýra tilraun hans til að binda enda á líf sitt. Fernt fer í vinnuferð í Þrídrangavita þangað sem aðeins verður sigið niður í þyrlu: kona, tveir smiðir og ljósmyndari. Nóttina á undan dreymdi ljósmyndarann að einungis tvö ættu afturkvæmt.
The Times
Lygi, bók Yrsu Sigurðardóttur, staðfestir að Yrsa er einn fremsti rithöfundur Norðurlanda, segir breska blaðið The Times í dómi um glæpasögu hennar, Lygi, nú um helgina.
Lygi kom út í Bretlandi fyrr í haust og hefur fengið afar lofsamlega dóma, segir útgefandi hennar á Íslandi í tilkynningu.
Sunday Times sagði að bókin væri snilldarverk, Yrsa færi glæsilega með hina þrjá ólíku þræði sögunnar og hún drægi þá saman í ógleymanlegan hápunkt.
Lygi kom út á Íslandi árið 2013.